ХИРИЯБ РАЖАБ МОЦ1 Т1АДЕ ЩВЕДАЛ ХЪВАРАБ.

Марх1аба ,марх1аба, хирияб Ражаб,

Аллагьасул моц1ин ц1ар жиндир бугеб,

Баркатгун рах1матгун щвараб батайги,

Щивасул рек1елъе файиз рещт1айги.

Аллагьасул моц1ан ц1ар тараб Ражаб,

Рах1манасе ц1об лъун г1агар гьарейги,

Г1ибадат гьабизе к1алал рец1изе

К1удияб къуват кьун къабуллъун ккайги.

Къуръанул аятаз квердеги росун,

Кинабниги ургъел рек1елъа айги,

Ах1улел каказухъ г1ищкъуги ц1ик1к1ун,

Г1ужда т1обит1изе тавфикъги кьеги.

Садакъаби кьезе, къулгьу гьабизе,

Зияратаз ине х1алакин щвайги,

Х1ал Устарасухь щун щибаб ригалде

Вирдазе гьабулеб мух1кан т1убайги.

Илбис-щайт1аназул мугъал рекизе,

Рогьалилъ рахъине тирилъи щвайги ,

Щибаб сардилъ рахъун тагьажжуд базе,

Бет1ергьанас нужер к1вах1 бачахъаги.

\

Гьарулел дуг1аби къабулги гьарун,

Г1ага-божаразе баракат щвайги,

Бакъ баккулеб г1ужалъ зух1а какалде

Х1асрат бергьун базе рак1алъ т1амейги.

Къабулаб батайги , къуватги кьеги,

Хирияб Ражаб моц1 к1одо гьабизе,

Аллагь разилъизе камиллъун ккайги,

Кавсар г1орул лъеда х1ухь базе щвайги.